Meisie-Vasbyt program
Vrydag 28 September: Victoria Falls: Ons vertrek om 06:00 vanaf Kaapstad en om 10:45 vanaf Johannesburg Internasionale Lughawe na Victoria Falls in Zimbabwe waar ons om 12:20 sal arriveer. Die middag word gebruik om ons self voor te berei vir die groot avontuur wat wag.
Saterdag 29 Sept Oktober Victoria Falls: Victoria Waterval. Ons doen vandag bungy en ons “swim with the devil”. Laasgenoemde is 'n avontuur waar jy bo die valle in die water spring en tot op die rand van die valle swem.
Sondag 30 Sept: Chobe Safari Lodge: Vandag pak ons die woeste waters van die Zambezi aan in een van die grootste avonture in Afrika. Gedurende Oktober is die water besonder sterk. Jy sal dus moet klou om te hou. Ons ry die middag na Kasane waar ons voorrade sal aankoop en oornag.
Maandag 1 Oktober tot Donderdag 4 Oktober: Mamili Nationale Park in die Caprivi in Namibië. Hier bly ons twee dae langs die rivier sonder enige geriewe. Ons kan wel stort met behulp van die storte wat ons self oprig. Hier sal ons, ons veldkuns verder opknap en sal ons geleentheid kry om goed te leer bestuur.
Vrydag 5 Oktober: Kwando Camp is regs langs die rivier. Daar is uitstekende geriewe. Hier kry julle die geleentheid om weer mens te word. Ons doen ook die finale fiksheid toetse vanaand.
Saterdag 6 Oktober – Kwando Camp. Alles op die Caprivi-Vasbyt bou op tot die roetemars. Die roetemars word oor een dag gehou en is 35 km ver. Hoe beter julle in die deurlopende evaluasie doen hoe korter is die roetemars.
Saterdag 7 Oktober Chobe Safari Lodge – Ons bly ons laaste aand weer by Chobe Safari Lodge in Kasane. Hier kan ons die Vasbyt behoorlik afsluit.
Sondag 8 Oktober: Ons arriveer om 17:45 in Kaapstad